section_heading: Sezona 2007./08.
paragraph_text: LeBron je nastavio s odličnim igrama i izborio je četvrti nastup na All-Star utakmici. Predvodio je Istok do pobjede 134-128 s 27 poena, 8 skokova, 9 asistencija, 2 blokade i 2 ukradene lopte, te je tako ponovno proglašen najkorisnijim igračem utakmice. 19. veljače 2008. ostvario je svoj peti triple-double učinak u sezoni (26 poena, 13 skokova i 11 asistencija), odnosno petnaesti u karijeri. Tako je postao tek treći najmlađi igrač koji je to ostvario iza Oscara Robertsona i Magica Johnsona. Iduću utakmicu protiv Pacersa obilježio je svojim šestim triple-double učinkom u sezoni, odnosno šesnaestim u karijeri. To je bilo drugi put u sezoni da je ostvario triple-double dvije utakmice zaredom. Zadnji igrač kojemu je to uspjelo bio je Magic Johnson 1988. godine. Sezonu je završio sa sedam triple-double učinaka, odnosno sedamnaest u karijeri. 27. veljače 2008. u utakmici protiv Boston Celticsa sa samo 23 godine i 58 dana postao je najmlađi igrač koji je postigao 10 000 poena u karijeri. 5. ožujka 2008. postigao je 50 poena, 8 skokova i 10 asistencija u utakmici protiv Knicksa, te je tako postao tek treći igrač koji je u jednoj utakmici imao 50 poena i 10 asistencija. 21. ožujka 2008. u utakmici protiv Raptorsa, LeBron je postao najbolji strijelac Cavsa, prestigavši Brada Daughertya na vodećoj ljestvici. LeBronu je trebalo samo 380 utakmica da postigne 10 414 poena, nasuprot Daughertovih 548 utakmica i 10 389 poena.<ref>LeBron James postao najbolji strijelac Clevelanda u povijesti Cavsi su ostvarili omjer pobjeda i poraza 45-37, zauzevši četvrto mjesto na Istoku. U prvom krugu su se ponovno susreli s Wizardsima. Pobijedili su ih u šest utakmica te se okrenuli dvoboju s Celticsima u drugom krugu. U drugom krugu pobijedili su ih Celticsi rezultatom serije 4-3, unatoč sjajnoj izvedbi LeBrona s 40 poena u sedmoj utakmici. U četvrtoj utakmici, LeBron je izveo nezaboravno zakucavanje preko Kevina Garnetta.